4. pielikums

Fundamentālo un lietišķo pētījumu projektu 2022. gada atklātā konkursa nolikumam

 (\_\_\_.\_\_.2022.)

# **Metodika projekta iesnieguma atbilstības izvērtēšanai administratīvās atbilstības kritērijiem**

1. Metodika izstrādāta, ievērojot Ministru kabineta 2017. gada 12. decembra noteikumus Nr. 725 “Fundamentālo un lietišķo pētījumu projektu izvērtēšanas un finansējuma administrēšanas kārtība” (turpmāk – MK noteikumi Nr. 725) 12.punktu.

2. Pēc projektu iesniegumu iesniegšanas termiņa notecējuma Latvijas Zinātnes padome (turpmāk – padome) veic projekta iesnieguma atbilstības administratīvajiem kritērijiem pārbaudi , aizpildot nolikuma 3. pielikumu “Projekta iesnieguma administratīvās atbilstības vērtēšanas veidlapa” (turpmāk – administratīvā izvērtējuma veidlapa).

3. Ekspertu komisija, ņemot vērā projekta iesnieguma A daļas 1. nodaļu, kurā projekta iesniedzējs norādījis prioritāro/-os virzienu/-us zinātnē, izvērtē projekta iesnieguma tēmas atbilstību tiem un sniedz atzinumu atbilstoši MK noteikumu Nr. 725 13. punktam.

4. Ekspertu komisija izvērtē katra projekta iesnieguma tēmas atbilstību šādiem prioritārajiem virzieniem zinātnē[[1]](#footnote-1):

4.1. Tehnoloģijas, materiāli un inženiersistēmas produktu un procesu pievienotās vērtības palielināšanai un kiberdrošībai;

4.2. Energoapgādes drošuma stiprināšana, enerģētikas sektora attīstība, energoefektivitāte, ilgtspējīgs transports;

4.3. Klimata pārmaiņas, dabas aizsardzība un vide;

4.4. Vietējo dabas resursu izpēte un ilgtspējīga izmantošana uz zināšanām balstītas bioekonomikas attīstībai;

4.5. Latvijas valstiskums, valoda un vērtības, kultūra un māksla;

4.6. Sabiedrības veselība;

4.7. Zināšanu kultūra un inovācijas ekonomiskajai ilgtspējai;

4.8. Demogrāfija, sports, atvērta un iekļaujoša sabiedrība, labklājība un sociālā drošumspēja;

4.9. Valsts un sabiedrības drošība un aizsardzība.

5. Ekspertu komisija, vērtējot atbilstību, izmanto Izglītības un zinātnes ministrijas pētījuma “Par prioritārajiem virzieniem zinātnē 2018.-2021. gadā” kopsavilkumu https://www.izm.gov.lv/lv/media/4858/download.

6. Atzinumu par projekta iesnieguma atbilstību tajā norādītajiem prioritārajam (-iem) zinātnes virzienam (-iem) ekspertu komisija nodod padomei.

7. Administratīvā izvērtējuma veidlapu padome aizpilda, pie katra administratīvās atbilstības kritērija norādot, vai tas ir izpildīts. Ja kritērijs ir izpildīts pilnā apjomā, norāda “Jā”, savukārt, ja kritērijs nav izpildīts vai daļēji izpildīts, norāda “Nē”.

8. Ja par kādu administratīvās atbilstības kritēriju tiek norādīts “Nē”, administratīvā izvērtējuma veidlapas stabiņā “Izpilde” norāda, kāpēc kritērijs nav izpildīts.

|  |  |  |  |
| --- | --- | --- | --- |
| **Nr. p.k.** | **Administratīvās atbilstības kritērijs***Atbilstoši MK noteikumu* Nr. 725 *12. punktam* | **Izpilde***Visu* administratīvās atbilstības *kritēriju atbilstības pārbaudi veic, ievērojot šādus nosacījumus* | Jā/Nē |
| **1.** | **projekta iesniegums ir pilnībā aizpildīts, noformēts un iesniegts, izmantojot informācijas sistēmu** *(MK noteikumu Nr. 725 12.1. apakšpunkts)* | *Padome pārbauda, vai projekta iesniegums ir iesniegts Nacionālajā zinātniskās darbības informācijas sistēmā (turpmāk – informācijas sistēma) līdz konkursa sludinājumā norādītā projektu iesniegumu iesniegšanas termiņa beigām.* *Ir iesniegts projekta iesniegums, aizpildītas visas nepieciešamās sadaļas atbilstoši nolikuma 2. pielikumam “Projekta iesnieguma, projekta vidusposma zinātniskā pārskata, projekta noslēguma zinātniskā pārskata un projekta finanšu pārskata noformēšanas un iesniegšanas metodika” (turpmāk – iesniegšanas metodika).**Visi apliecinājumi (un) ir izstrādāti atbilstoši iesniegšanas metodikas 3.1. Projekta iesnieguma D daļa “Projekta iesniedzēja apliecinājums” un 3.2. Projekta iesnieguma E daļa “Projekta sadarbības partnera apliecinājums”, parakstīti ar zinātniskās institūcijas paraksttiesīgas personas drošu elektronisko parakstu vai nogādāti padomē līdz konkursa sludinājumā norādītā projektu iesniegumu iesniegšanas termiņa beigām.*  |  |
| **2.** | **ir iesniegts projekta iesnieguma attiecīgo sadaļu tulkojums angļu valodā atbilstoši konkursa nolikumā izvirzītajām prasībām** *(MK noteikumu Nr. 725 12.2. apakšpunkts)* | *Padome pārbauda, vai atbilstoši projekta iesnieguma noformēšanas un iesniegšanas metodikas 2. punktam projekta iesnieguma A daļa un tās nodaļas ir aizpildītas latviešu un angļu valodā, B daļa “Projekta apraksts” un C daļa “Curriculum Vitae” ir aizpildītas angļu valodā (projektu iesniedzējam ir tiesības pievienot tulkojumu latviešu valodā), savukārt D daļa “Projekta iesniedzēja apliecinājums”, E daļa “Projekta sadarbības partnera apliecinājums”, F daļa “Finanšu apgrozījuma pārskata veidlapa*” *(par 2019., 2020. un 2021. gadu) ir aizpildītas tikai latviešu valodā.* |  |
| **3.** | **projekta tēma atbilst vienam vai vairākiem Ministru kabineta apstiprinātajiem prioritārajiem zinātnes virzieniem** *(MK noteikumu Nr, 725 12.3. apakšpunkts)* | *Padome dod ekspertu komisiju locekļiem pieeju pie projektu iesniegumu A daļas 1. nodaļas.* *Projektu iesniegumi atbilstoši to A daļas 1. nodaļas 6. ailē norādītajai pirmajai zinātnes nozarei tiek nosūtīti attiecīgajai ekspertu komisijai.* *Ekspertu komisija divu nedēļu laikā kopš konkursa sludinājumā norādītā projektu iesniegšanas termiņa beigām sniedz atzinumu par katra projekta iesnieguma tēmas atbilstību tajā norādītajam prioritārajam zinātnes virzienam (-iem).**Padome aizpilda informāciju par šī kritērija izpildi vai neizpildi, pamatojoties uz attiecīgās ekspertu komisijas atzinumu (šīs metodikas6. punkts)*  |  |
| **4.** | **ir izpildītas konkursa nolikuma prasības par projekta vadītāja, projekta galveno izpildītāju un studējošo dalības nosacījumiem** *(MK noteikumu Nr. 725 12.4. apakšpunkts)* |  *Padome pārbauda, vai projekta vadītājs atbilst nolikuma 12. punktā noteiktajām prasībām, pārbaudot projekta iesnieguma A daļas 2. nodaļā “Zinātniskā grupa” minēto.* *Atbilstoši MK noteikumu Nr, 725 8. punktam projekta vadītājs konkursā var būt norādīts kā projekta vadītājs tikai vienā projekta iesniegumā un piedalīties kā projekta vadītājs ne vairāk kā viena projekta īstenošanā citu fundamentālo un lietišķo pētījumu projektu konkursu ietvaros, kurus īsteno, pamatojoties uz MK noteikumiem Nr.725 (tajā skaitā arī 2019., 2020. un 2021. gada fundamentālo un lietišķo pētījumu projektu konkursos finansētajos projektos, ja to* ***īstenošana******turpinās*** *pēc 2023. gada 1. janvāra).*  *Ja projekta iesniegumu iesniegšanas termiņā projekta iesniegumā norādītais projekta vadītājs jau ir cita īstenojamā fundamentālo un lietišķo pētījumu projekta vadītājs, šādā gadījumā izvērtē, vai īstenošanā esošais fundamentālo un lietišķo pētījumu projektu projekts būs beidzies līdz 2022. gada 31. decembrim, vai arī, ja īstenojamā fundamentālo un lietišķo pētījumu projekta ietvaros projekta īstenotājs ir iesniedzis iesniegumu par projekta vadītāja maiņu atbilstoši MK noteikumu Nr. 725 41. punktam, tad pārbauda, vai padome jau ir saskaņojusi saskaņojumu īstenojamajā fundamentālo un lietišķo pētījumu projektā tā projekta vadītāja maiņu.* *Projekta vadītājs un projekta galvenie izpildītāji atbilst MK noteikumu Nr.725 2.3. un 2.4. apakšpunktam.* *Pārbauda, vai projekta iesniegumā norādīto izpildītāju -studējošo kopējā slodze ir ne mazāk kā* *3,0 pilna laika ekvivalents (turpmāk - PLE) katrā* *projekta īstenošanas posmā, ievērojot, ka katrs studējošais ir nodarbināts projektā ar vismaz 0,25 PLE attiecīgajā projekta īstenošanas posmā, atbilstoši projekta iesnieguma 2. nodaļas “Zinātniskā grupa” datiem un nolikuma 13. un 14. punktam* |  |
| **5.** | **projekts tiks īstenots zinātniskajā institūcijā, kas atbilst šo noteikumu prasībām** *(MK noteikumu Nr. 725 12.5. apakšpunkts)* | *Padome pārbauda, vai projekta iesniedzējs atbilst MK noteikumu Nr. 725 2.7. apakšpunktam un, vai ir iesniegta projekta iesnieguma D daļa “Projekta iesniedzēja apliecinājums”.**Padome pārbauda, vai sadarbības partneris, ja tāds ir, atbilst MK noteikumu Nr. 725 7. punktam un 2.7. apakšpunktam un vai ir iesniegta projekta iesnieguma E daļa “Projekta sadarbības partnera apliecinājums”.**Lai apliecinātu atbilstību pētniecības organizācijas definīcijai, pārbauda zinātniskās institūcijas iesniegto finanšu vadības un grāmatvedības politiku un finanšu apgrozījuma pārskatu par pēdējiem 3 gadiem (projekta iesnieguma F daļa “Finanšu apgrozījuma pārskata veidlapa” par 2019., 2020. un 2021., gadu), kur skaidri jānodala nesaimnieciskās un saimnieciskās darbības ieņēmumi un izdevumi par pamatdarbības veidiem, proti: darbības, kurām nav saimnieciska rakstura un saimnieciskās darbības, kas klasificētas atbilstoši ekonomiskajām kategorijām (EKK).**Ja zinātniskajai institūcijai ir privātie investori, iesniegto zinātniskās institūcijas apliecinājumu par ar šo projektu saistītās pētniecības rezultātu neizmantošanu komerciāliem mērķiem.**Finanšu vadības un grāmatvedības politiku pārbauda, ņemot vērā šādus aspektus:** *tajā ir definētas un aprakstītas institūcijas pamatdarbības, kurām nav saimnieciska rakstura, atbilstoši MK noteikumu Nr. 725 2.9. apakšpunktam;*
* *tajā ieņēmumu un izdevumu uzskaites dimensijās ir paredzēta minēto pamatdarbību finanšu plūsmu nodalīšana no darbībām ar saimniecisku raksturu.*

*Padome pārbauda, vai dominē institūcijas pamatdarbība, kas ir pētniecība un zināšanu pārnese (pamatdarbības veids), un vai nesaimnieciska pamatdarbība dominē pār saimniecisko pamatdarbību.**Vadlīnijas par atbilstību pētniecības organizācijas statusam atrodamas šeit:* [*https://www.cfla.gov.lv/lv/petniecibas-organizacijas-statusa-skaidrojums*](https://www.cfla.gov.lv/lv/petniecibas-organizacijas-statusa-skaidrojums) |  |
| **6.** | **projekta iesniegumā norādītās attiecināmās izmaksas atbilst konkursa nolikumā izvirzītajām prasībām** *(MK noteikumu Nr. 725 12.6. apakšpunkts)* | *Padome pārbauda, vai projekta iesnieguma A daļas 4. nodaļā “Projekta budžets” norādītās tiešo un netiešo attiecināmo izmaksu pozīcijas atbilst nolikuma 18. punkta prasībām.* |  |

1. Likumprojekts “Grozījumi Zinātniskās darbības likumā” paredz papildināt ar Pārejas noteikumu 37.punktu, kas nosaka, ka “Prioritārie virzieni zinātnē, kas apstiprināti ar Ministru kabineta 2017. gada 13. decembra rīkojumu Nr. 746 "Par prioritārajiem virzieniem zinātnē 2018.–2021. gadā", ir spēkā līdz 2022. gada 31. decembrim, bet tos piemēro līdz 2018., 2019., 2020., 2021. un 2022. gadā fundamentālo un lietišķo pētījumu projektu konkursa ietvaros noslēgto projektu īstenošanas līgumu izpildei pilnā apjomā.” [https://titania.saeima.lv/LIVS13/SaeimaLIVS13.nsf/webAll?SearchView&Query=([Title]=\*Groz%C4%ABjumi+Zin%C4%81tnisk%C4%81s+darb%C4%ABbas+likum%C4%81\*)&SearchMax=0&SearchOrder=4](https://titania.saeima.lv/LIVS13/SaeimaLIVS13.nsf/webAll?SearchView&Query=(%5bTitle%5d=*Groz%C4%ABjumi+Zin%C4%81tnisk%C4%81s+darb%C4%ABbas+likum%C4%81*)&SearchMax=0&SearchOrder=4). Likumprojekts līdz projektu iesniegumu iesniegšanas termiņa beigām tiks izskatīts 2. un 3.lasījumā un noteiktajā kārtībā stāsies spēkā [↑](#footnote-ref-1)